Kære TDC, hvor svært kan det være??

Jeg har d. 27. februar bestilt TDC hometrio med mobil og Viasat mellem pakken.
Det var et godt tilbud til 299 kr første måned med gratis oprettelse.

Få dage efter får jeg en bekræftelse på, at I har modtaget min ordre og jeg får tildelt et EM nummer (EM 15 77 92) og et password. Foruden dette står der, at jeg vil få teknikerbesøg d. 28. marts.

Dette var en hel måned at vente i, hvilket er fair nok da I er bundet op på, at jeg har en måneds opsigelse på mit mobilabonnement som jeg skal have overflyttet fra Oister. Da jeg ringer for at forhøre mig om vi kan fremskynde teknikerbesøget, da jeg står uden internet, bliver jeg bedt af TDC medarbejder Marianne Petersen Schmidt om at sende en NP-fuldmagt retur, så jeg i den måneds opsigelse der er fra Oister, sideløbende også skal betale for mit TDC produkt. Denne sender jeg så retur d. 7. marts.

Siden da, hører jeg ikke fra jer. Og efter flere opkald får vi endelig arrangeret at der kan komme en tekniker ud til mig. Dette kan desværre først lade sig gøre d. 27. marts. Altså én dag tidligere end hvis jeg bare havde ventet på den oprindelige dato. 

Alt ok ved teknikerbesøg, der bliver intet nævnt om nogle ekstra omkostninger og han er hurtigt taget afsted igen.

Men så starter det hele rigtigt at vælte for jer.
Jeg modtager endnu et brev med samme EM.nummer og password som jeg allerede havde modtaget få dage efter bestilling. Det går nok, jeg kunne jo have haft smidt første brev ud, hvis jeg var typen der ikke interesserer mig for, at benytte mig af det produkt som jeg har bestilt.

Jeg ringer ca. 5 dage efter teknikerbesøget for, at høre hvorfor mit login ikke virker og får svaret, at der kan gå op til en uge før at det er registreret. -Fair nok, men kunne I da ikke bare have skrevet det i jeres brev hvori login stod? -Så havde jeg ikke skulle hænge i røret i cirka en halv time for, at få lov at tale med en medarbejder der blot kunne fortælle mig dette.

Otte dage efter teknikerbesøg ringer jeg igen, da mit login stadigvæk ikke virker. Efter endnu cirka en halv times venten, kommer jeg igennem til en sød kvindelig medarbejder, der er så venlig at gå ind og aktivere mit login manuelt.

Mit navn er ved login ændret til Randi og jeg bor nu i Esbjerg. -Ja tak, det kunne jeg da bare ændre til mit rigtige navn. Men så finder jeg ud af at jeg også har adgang til hendes regninger og kan se at hun abonnerer på noget helt andet end hvad jeg har bestilt. Så må jeg ringe til kundeservice igen... og vente i lang tid på at komme igennem IGEN IGEN IGEN!!

Kære TDC er da kommet til at tilsende mig et forkert login på en person som åbenbart ikke er kunde hos dem længere (bliver jeg fortalt). -Ærlig talt, så er jeg ved at forstå hvorfor at hun er TIDLIGERE kunde!

Okay, fejl kan opstå. 

Men oven i dette får jeg nu at vide at de ikke kan hjælpe mig, da problemet nu er at Oister ikke har frigivet mit nummer så overflytningen kunne blive afsluttet så mit abonnement kunne træde ordentlig i kraft. 
Hvad skulle I så bruge en NP-fuldmagt til, når jeg alligevel ikke kan benytte mig af bl.a. TDC play før at overflytningen er gennemført?? -Dette var jeg jo heller ikke blevet varslet om. 
Da I naturligvis ønsker at "hjælpe" mig, prøver en fra teknisk afdeling at ringe til Oister. Han kommer ikke igennem og omstiller mig så til kundeservice, så de kunne tage sig af sagen. Jeg forklarer kundeservice problemet og de forsøger også at ringe. Efter at have ventet i længere tid, får jeg nu at vide at de desværre bliver nød til at stille mig tilbage til teknisk afdeling. 
En ny mandlig medarbejder lover mig efter længere ventetid, at han vil tage sig af sagen og ringe til mig så snart at det er faldet på plads, så jeg kunne få mit login. Fint nok, men hvorfor skulle jeg så snakke med jer i over 20 minutter ialt, når I åbenbart også kan yde den service at ringe mig op??? -For ikke at glemme, at jeg IGEN IGEN IGEN skulle vente længere tid på at komme igennem til jer!

Yes yes, nu sidder jeg så her d. 11. april - det er vist fire dage siden at jeg sidst ringerede til jer (altså hvor jeg fik lov at slippe igennem til kundeservice uden at opkaldet blev afbrudt pga. travlhed). Jeg har endnu intet hørt fra jer, Eller jo, det har jeg... jeg har netop modtaget en regning på 999 kr hvor I intet skriver andet end at jeg kan få en detaljeret oversigt ved at logge ind på TDC's hjemmeside. LOGIN MANGLES!!!! Og hvordan I POKKER kan jeg få en regning på knap 1000 kr allerede en halv måned efter teknikeren har været her og hvordan POKKER kan 299 kr blive til 1000 kr????

Jeg tillod mig endda, at skrive til den emailadresse som I henviser alle andre sure kunder til her på trustpilot. Det er nu to dage siden og der har jeg endnu ikke hørt fra jer.


Så kære TDC, nu får I altså kun én stjerne fra mig af. 
- Denne skal symbolisere den stjerne der står højest når jeg plukker jordbær! 
Hvis I ikke kan gætte hvad det er for en, så kan jeg give jer et hint. -Det er sådan en stjerne som jeg føler at jeg  har fået af jer og som jeg har kunne trutte lystigt i i de sidste par uger!

Ret op - NU!!

Med venlige weekendhilser fra

Peter Larsen